न्यूयॉर्क टाइम्स के इस कार्टून की आलोचना हो रही है और इसे नस्लीय टिप्पणी बताया जा रहा है। ये कार्टून मंगलयान द्वारा भेजी गई शानदार फोटो के कुछ ही दिनों बाद छापा गया। मंगलयान की भेजी हुई फोटो को अमरीकी स्पेस संस्थान नासा ने भी शेयर किया था। भारत के सस्ते और सफल मंगलयान की सफलता की पूरी दुनिया में तारीफ हुई थी। प्रधानमंत्री नरेन्द्र मोदी की अमरीका यात्रा के दौरान अमरीकी राष्ट्रपति बराक ओबामा के साथ चर्चा के दौरान भी इस मिशन का जिक्र हुआ था।